Missaale – Olunaku lw’Omukama XIV
OLUNAKU LW’OMUKAMA 14 MU BW’OMWAKA B (8TH JULY 2018)
OLUYIMBA OLW’AMAYINGIRA Zab 47, 10 – 11
Twafuna gy’oli, ayi Katonda, ebyekisa mu kiggwa kyo, ng’erinnya lyo bwe liri, ayi Katonda, n’ettendo lyo bwe liri mu nsi zonna: omukono gwo ogwa ddyo gujjudde obutuukirivu.
OKWEGAYIRIRA KWAFFE
Ayi Katonda, ggwe abbudde ensi ebadde wansi nga weeyamba obwetowaze bw’Omwana wo, abantu bo bawe essanyu eritaggwaawo. Bwe kityo nno b’omaze okuwonya akabi ak’okufa obubi, bawe okubeera n’essanyu emirembe gyonna. Tukikusaba.
OKWANJULA EBITONE
Ayi Mukama, bye tukuweereza bitutukuze, ate buli kanaku bitukyuse, tuyise ng’ab’omu ggulu. Tukikusaba.
ENNYANJULA
Okulokoka nga bwe kwajja
Omukama abeere nammwe
Naawe abeere naawe.
Muyimuse emitima
Tugirazizza eri Omukama.
Twebaze Omukama Katonda waffe
Kisaanye n’okuteekwa tuteekwa,
Ggwe wamma kisaanye n’okuteekwa tuteekwa, kituufu ddala era mwe mutuviira n’okulokoka; ggwe Omukama, Patri omutuukirivu, Katonda omuyinza wa buli kantu, Ssewannaku, ffe okukwebaza bulijjo na buli wantu, nga tuyita mu Kristu Mukama waffe.
Anti ye bwe yazaalibwa, yazza buto omuntu eyali azze mu mayisa ge ag’edda, mu kubonaabona kwe, yazikiriza ebibi byaffe, bwe yazuukira mu bafu, yatuwa okugabana ku bulamu obutaggwaawo; ate bwe yalinnya mu ggulu, yadda ewuwe n’atuggulirawo emiryango gy’eggulu. Olw’omulimo ogwo gwonna gwe yatukolera, ggwe wamma naffe kye tuva tussa ekimu n’ekibiina kya Bamalayika n’Abatuukirivu, okukuyimbira nga tukutendereza obutamala nti:
Mutuukirivu, Mutuukiriyu, Mutuukirivu Omukama Katonda w’amagye. Ekitiibwa kyo kijjudde eggulu n’ensi. Hosanna, waggulu eyo. Oyo ajja mu linnya ly’Omukama atenderezebwe. Hosanna, waggulu eyo.
MU BW’OKUSEMBERA Zab 33, 9
Mulegeko mulabe Omukama nga bw’ali omulungj, omuntu amweyuna yeesiimye!
Oba Mt 11,28
Mujje gye ndi mmwe abategana n’abakabiriddwa, nze mbatoowolokose, Omukama bw’agamba.
OKWEBAZA OKUSEMBERA
Ayi Mukama, otujjuzizza n’ebirabo ebyenkana wano, tukwegayiridde tuwe tufunenga ebirabo omuva okulokoka, nga situta kukutenda.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn hrv_Latn lug_Latn lug_Latn lug_Latn